יש כאן יותר מזה
שירים

באלבום נכללו עשרה שירים בהם עוסק בן ארי בין השאר בנבכי נפשו, במערכת היחסים שלו עם אשתו וילדיו, במשברים, וברגעי החולשה והחוזק. השירים נכתבו על ידי חנן בן ארי והופקו ועובדו בידי המפיק המוזיקלי הישראלי תומר בירן.
הרצועה הראשונה של האלבום נכתבה יחד עם אחיו נריה בן ארי, ומציגה חיבור בין קודש לחול ומאבק בין העולם הדתי לזה החילוני. את השיר ביצע לראשונה בפודקאסט לשחרר את הדב, וקרא לו אמסטרדם מפני ששם הוא הולחן. הסינגל המוביל של האלבום, "עטלף עיוור", מתאר תקופת משבר שאותה עבר בן ארי.
| 0 | 1 | 2 |
| --- | --- | --- |
| ” | מי שיסתכל על השיר הזה, אין בו חרוזים, אין בו בית, אין בו פזמון. פשוט כתבתי את זה באיזה לילה ושלחתי לו את זה. הוא מאוד אהב, לשמחתי. הוא התרגש מזה. אביתר תמיד היה בשבילי ועודנו השראה, קנאה, שמחה. | “ |

|  – חנן בן ארי בהתבטאות לגבי השיר "אביתר" |  – חנן בן ארי בהתבטאות לגבי השיר "אביתר" |  |
הבית הראשון של הרצועה השלישית "אחד עד עשר" לקוח מקאבר של בן ארי לשיר "מסיבה" של יסמין מועלם אותו ביצע ברדיוס 100FM את השיר ביצע לראשונה בגרסה שונה במקצת, בפודקאסט לשחרר את הדב.
הרצועה הרביעית "הינדיק 2023", הוא עיבוד מחדש של שירו "הינדיק" מתוך אלבום האולפן הראשון שלו, ומבוסס על מעשה בבן מלך שנפל לשיגעון של רבי נחמן מברסלב.
הרצועה החמישית, "אביתר", הוקדשה לזמר-יוצר אביתר בנאי, ומתארת את יחסי הקנאה ההדדיים בין בן ארי כדתי מלידה, ובנאי כמי שחזר בתשובה בבגרותו. השיר בוצע קודם, בגרסה שונה במקצת, לאחר שבן ארי הוזמן לבמה במהלך הופעה של בנאי בשנת 2020 בזאפה שבירושלים ובוצע גם בהזדמנויות נוספות.
הרצועה השישית באלבום, "ישנה", היא השיר היחיד באלבום שאינו טקסט מקורי אלא עיבוד של בן ארי לפסוק במגילת שיר השירים: ”אֲנִי יְשֵׁנָה וְלִבִּי עֵר קוֹל דּוֹדִי דוֹפֵק פִּתְחִי לִי אֲחֹתִי רַעְיָתִי יוֹנָתִי תַמָּתִי שֶׁרֹּאשִׁי נִמְלָא טָל קְוֻצּוֹתַי רְסִיסֵי לָיְלָה”. השיר בוצע על ידי בן ארי כבר באוגוסט 2022, ברדיו רדיוס 100FM.
| 0 | 1 | 2 |
| --- | --- | --- |
| ” | אני מאוד אוהב לראות כדורגל ולשחק כדורגל. חזרתי הביתה מהופעה והייתי בטוח שהמשחק כבר נגמר. אני פותח ורואה שזה עוד לא נגמר. פתאום אני שומע את זה ורואה את זה ואני מתחיל לבכות, בשנייה. אמרתי, באותו רגע, אני חייב את הקטע הזה - כי על זה כל הסיפור. כלום לא גורם לי לבכות חוץ מכדורגל. | “ |

|  – בן ארי על רגעי עליית נבחרת ישראל בכדורגל עד גיל 19 לרבע גמר מונדיאליטו 2023 שאת הקלטתה הכניס לשירו "חוץ מכדורגל" |  – בן ארי על רגעי עליית נבחרת ישראל בכדורגל עד גיל 19 לרבע גמר מונדיאליטו 2023 שאת הקלטתה הכניס לשירו "חוץ מכדורגל" |  |
הרצועה השביעית, "חוץ מכדורגל", נפתחת בהקלטה משידורי מונדיאליטו 2023 בכאן 11, כששדרני הספורט יהונתן כהן ואשרת עיני מרוגשים בעקבות הגול שהבקיע הכדורגלן ענאן ח'לאילי, אשר העלה את נבחרת ישראל בכדורגל עד גיל 19 לרבע גמר המונדיאליטו. השיר מנגיד בין הדובר שכבר לא חש מתרגש מדבר למעט כדורגל לבין בת זוגו שעלה הוא שר "את עוד מתרגשת מהים", השיר פורסם לראשונה בפודקאסט הפודיום. ב-5 ביולי יצא לאור וידאו-קליפ לשיר בבימוי של עומרי רוזי, בו נראה בן ארי שר את השיר באצטדיון רמת גן.
הרצועה השמינית, "אחריך" היא שיר בו שר הדובר לאלוהים ומתאר התרחקות הדרגתית שלו מהאל אל הלבד. השיר כולל הרמז לשיר הרביעי באלבום – "הינדיק".
הרצועה התשיעית באלבום, "למעלה", נכתבה בידי ונריה בן ארי, הרב ליאור אנגלמן, והראפר טדי נגוסה והיא בוצעה בידי בן ארי וטדי נגוסה.
את שיר הנושא, העשירי והאחרון באלבום, הקדיש בן ארי לזכרה של ציפי אנגלמן, אמו של הרב ליאור אנגלמן. השיר טוען שיש באדם משהו מעבר לגוף שסופו במוות, ומתכתב עם הפסוק ”אָדָם לַהֶבֶל דָּמָה יָמָיו כְּצֵל עוֹבֵר” מתהילים קמ"ד, והשורה "אדם יסודו מעפר וסופו לעפר" מפיוט ונתנה תוקף. השיר בוצע על ידי בן ארי עוד בשנת 2019 במספר הופעות. ב-7 בדצמבר 2023 יצא לאור קאבר של השיר בהשתתפות חנן בן ארי וחברי תוכנית הבידור זהו זה!.